Den Nord-Cimbriske Tilskuer, 1830-04-13
Rusland, Tyrkiet og Grækerland. Alle Efterretninger fra St. Petersburg tale omden Beundring man føler ved Keiserens jevne, kraftfulde og milde Sindelav; Høisamme var den 19de Marts i høieste Velgaaende indtruffen fra de militaire Colonier i det Nowogorodske Gouvernement til Moskau. De offentlige Blade indeholde en Mængde Uddelinger af Ordener og gyldne Sabler til de under Generalerne Diebitsch og Paskewitsch staaende Militaire; Grevinde DiebitschSabalkansky er meget syg, og man tvivler paa at hun kommer sig igjen. Den overordentlige Kulde, der har hersket i Moldau og Wallachiet, synes at have gjort Ende paa Pesten, som endnu kun viser sig i enkelte Hospitaler. Odessa og Districts Befolkning beløber sig nu til omtrent 50,000 Mennesker. Flere fra Alexandrien ankomne Breve bekræfte at Paschaen af Ægypten vedbliver at ruste sig stærk til Lands og til Vands, og man er der meget nysgjerrig for at erfare sammes Øiemeed dermed, da det er dersteds almindelig bekjendt at Mehmed Ali ingen Deel tager i den franske Expedition mod Algier. Med det russiske Linieskib Panteleimon var til Constantinopel ankommen 6 russiske Artillerister, som skulle træde i tyrkisk Tjeneste, som Jnstructører, ved det saakaldte flyvende Artillerie. Efterretningen om at Grækerland erholder en soverain Fyrste, og bliver afhængig af Porten, har vakt en stor Utilfredshedshed blandt Tyrkerne, og især blant den tyrkiske Handelstand, som nu ret beklager, en uheldig Krigs sorgelige Følger. Den bekjendte Doctor Gosse, som i lang Tid har opholdt sig i Grækerland, siger i Journal de Geneve: "Grækerlands Uafhængighed blev anerkjendt; man beskjæftiger sig med dets Organisation, med Chefen, som definitio skal regiere, og har dog hidindtil undladt at undersøge de til Uafhængighedens Vedligeholdelse aldeles nødvendige Betingelser. Man indretter Grækerland, som en nye Stat, uden at overveie om denne Stat med indskrænkede Grændser, vil kunne vedligeholde sin politiske Ligevægt i Europa, om den tilbyder tilstrækkelige Hjælpemidler hos sig selv, om dens indskrænkede Grændser ikke er meer eller mindre end en Lokkemad, for at lette mægtigere Nationers Angreb, eller for at stille den umiddelbar som Vasal under en eller anden af Magterne Hovedspørgsmaale af saadan Vigtighed, burde vel for have været prøvede; de officielle Meddelelser, som Grev Capodistrias har meddeelt de 3 allierede Magters Gesandtere, sætter Cabinetterne i Stand, til at opløse dem paa en tilfredsstillende Maade, de gjorde det ikke, lad os søge at udgrunde deres Taushed. Grækerlands Grændser, saaledes som de bleve stipulerede den 6te Juli 1827, vare af en sterre Udstrækning, og indbefattede en større Deel af det faste Land, flere græske Øer, Øen Can dien o. fl., senere hen udvidede Protocollen af 22de Marts Grændserne til Havbugten ved Arte og Volo. Tilsidst lykkedes det nogle indskrænkede Sjæle, som uden Tvivl frygtede for, at Frihedsluften skulle være smitsom, at indskrænke Grændserne igjen til hiin Side Aspropotamos, kort sagt, den nærværende Grændse. Den ne Begrændsning vil kun blive en Kilde til Forlegenheder for dens Regjering, og en Kilde til Lidelser for dets Beboere. Morea er et Bjergland, som tildeels er berøvet Vegetationen; i de større Dalstrøg, paa Skraaningen af Høiene og paa de vestlige og nordlige Kyster frembyder det ufrugtbar Jordbund; Enge feile i Almindelighed og den betydelige Jndførsel af russisk Korn, beviser at Kornavlen ikke er tilstrækkelig til at ernære dets Beboere. Attika og Megara er underkastet samme Casus. Provindsen Lepanto er bedækket med Bjerge. Kun Omgivelserne ved Theben og Missolunghi ere af Naturen bedre aflagte. Hvorledes skal man nu kunne underholde en Souveranmed en Statsindtægt af nogle Millioner Piastre, (Pastren beregnet til 8 franske Sous) hvorledes lønne de talrige Embedsmænd, bestride de forgjældede Statsbyrder, helbrede de Saar en Udryddelseskrig have bibragt den, hvorledes underholde Cavalleriet i et Land, hvor der mangler Fourage, hvorledes recrutere en anseelig Hær hos en Nation, som næppe tæller 1,543,600 Jndbyggere. Med Hensyn til Forsvar og som militair Position frembyder heller ikke disse Grændser nogen Garantie: Aspropotamos er om Sommeren, ingen Skranke; Missolunghi og Lepanto kunne indtages efter hinanden. Bootien og Attika staae ogsaa aabne, der gives ingen Thermophylmeer. Paa den anden Side, vil den ny Stat uden Candien, kun nyde en illusorisk Frihed i Archipilaget, thi Candien er dens Nøgle. De samme er Tilfældet med de sydlige joniske Øer, med Hensyn til Skibsfarten paa Lepantobugten, og Moreas vestlige Kyst. Man vil af Alt dette see, at en Hovedsag for at sikkre Grækerlands Uafhængighed bestaaer deri, at give den et Gebet, som er udstrakt og frugtbar nok til at tilfredsstille dets Fornødenheder, og at lette Regjeringens financielle Measures, uden at den bestandig er tvungen til at tage sin Tilflugt til en fremmed Børs; og som er befolket nok til i Nødsstilfælde at kunne gjøre Regning paa et tilstrækkeligt Antal Forsvarere, og endelig beskyttet nok ved naturlige Grændser til at kunne tilbagevise et fremmed Angreb. Ved det gamle Grækerlands Grændse, som løb langs den goriske og olympiske Bjergkjæde til Havbugten ved Salonichi, ville man derimod erholde alt hvad der var nødvendigt til en absolut Uafhængighed: Eprus og Thessalien indeholde frugtbare Sletter, fede Græsgange, skovrige Bjerge og en arbeidsom befolkning af 500,000 Sjæle, den olympiske og zagoriske Bjergkjæde danner en naturlig befæstet Grændse, og Tyrkernes Antal forholder sig indenfor den betegnede Grændse, som 1 til 5. Candien ville yde den græske Stat fortræffelige Hjelpemidler, den har 90,000 Christne, og kunne yde 1,500,000 Jndvaanere et Tilflugtsted. J Henseende til de joniske Øer, da behøver man blot at kaste Øiet paa Kortet, for at see at de høre til det græske Fastland.